Avropa Banklar Federasiyası xəbər verir ki, uzun illərdən bəri faiz dərəcələrinin aşağı olması və müştərilərin onlayn bank xidmətlərdən getdikcə daha çox istifadə etməsi bank sektorunda işləyənlərin sayının azalmasına əsas səbəb kimi göstərilir. İşçi ixtisarı ilə yanaşı, Avropa bankları 2016-cı ildə ümumilikdə 9100 filialı da bağlamalı olub. Bununla da Avropada bu sektorda işləyənlərin sayı 2,8 milyon nəfərə, filialların sayı isə 189 min 270-ə düşüb. 2015-ci ildə bank filiallarının 3 faizi bağlandığı halda, 2016-cı ildə bu trend sürətlənib və bank filiallarının 4,6 faizinin fəaliyyətinə son qoyulub. Statistik göstəricilərə əsasən, 2008-ci ildən bəri orta hesabla hər bir bank beş filialından birini ləğv etmək məcburiyyətində qalıb.